Diari Oficial de la Generalitat Valenciana


Sumari del DOGV 5668, del 27-12-2007 (2007/15730)

ORDE de 20 de desembre de 2007, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers amb automòbils de turisme a l'Àrea de Prestació Conjunta de Castelló.
-------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2007/12/20/(2)/dof/vci/html**

### Dades del document

Número de DOGV
:   5668

Data del DOGV
:   27-12-2007

Secció del DOGV
:   I. DISPOSICIONS GENERALS

Número del document
:   2007/15451


Data del document
:   20-12-2007

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Castelló de la Plana
    * tarifa de viatgers
    * transport de viatgers
    * legislació
    * taxi
    * transport públic

ORDE de 20 de desembre de 2007, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers amb automòbils de turisme a l'Àrea de Prestació Conjunta de Castelló. [2007/15847]  
Per Orde de 15 de juliol de 1991, de la conselleria d'Obres Públiques, Urbanisme i Transports, es va crear l'Àrea de Prestació Conjunta de Castelló per als servicis de transport públic de viatgers amb automòbils de turisme en el seu àmbit, i estos servicis estan subjectes a tarifes l'aprovació i la revisió de les quals corresponen a la conselleria d'Obres Públiques, Urbanisme i Transports.  
Per mitjà de les oportunes ordes anuals de la conselleria esmentada s'han actualitzat i s'han modificat les dites tarifes. Així, l'Orde de 26 de desembre de 2006, de la conselleria d'Infraestructures i Transport, va establir les tarifes actualment vigents en l'Àrea de Prestació Conjunta de Castelló.  
L'increment dels costos experimentat per estos servicis des de l'aprovació de la dita orde aconsella l'actualització per a 2008 de les tarifes actuals, i es mantindrà per al pròxim exercici l'estructura tarifària vigent, els imports de la qual han sigut revisats després de l'oportuna anàlisi.  
Durant l'elaboració d'esta orde s'ha sotmés la proposta tarifària al tràmit d'audiència, una vegada han sigut oïts els ajuntaments pertanyents a l'Àrea de Prestació Conjunta de Castelló, així com les associacions de consumidors i usuaris i les associacions i les centrals del sector.  
Per tot això, amb un informe previ favorable de la Comissió de Preus de la Generalitat, d'acord amb el que disposa l'article tretze de l'Orde de 15 de juliol de 1991, de la conselleria d'Obres Públiques, Urbanisme i Transport, per la qual es crea l'Àrea de Prestació Conjunta de Castelló per als servicis de transport públic de viatgers amb automòbils de turisme, i el que preveu l'article 35 de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transports.  
ORDENE  
Article 1  
Els servicis de transport públic de viatgers amb automòbils de turisme de l'Àrea de Prestació Conjunta de Castelló que es realitzen en el dit àmbit territorial es regiran per les tarifes següents, en les quals s'inclou l'impost sobre el valor afegit:  
Baixada de bandera 1,05  
Tarifa 1  
- Preu per km recorregut 0,93  
- Preu per hora d'espera 17,50  
- Mínim de percepció 3,75  
Tarifa 2  
- Preu per km recorregut 1,08  
- Preu per hora d'espera 19,75  
- Mínim de percepció 4,75  
- Mínim de percepció especial 6,00  
Els servicis interurbans es realitzaran amb subjecció a les tarifes fixades pel Ministeri de Foment.  
Article 2  
1. A estos efectes, es considera horari diürn el comprés entre les 6 hores i les 22 hores del mateix dia i es considera nocturn el comprés entre les 22 hores i les 6 hores de l'endemà.  
2. Les tarifes assenyalades en l'article primer s'aplicaran de la manera següent:   
En dia laborable i horari diürn s'aplicarà la tarifa 1.  
En dia laborable i horari nocturn s'aplicarà la tarifa 2.  
En dissabtes i festius, tant en horari diürn com nocturn, s'aplicarà la tarifa 2.  
Tindran la consideració de festius en l'Àrea de Prestació Conjunta de Castelló, la setmana de les festes de la Magdalena i els dies 24 i 31 de desembre, així com els que hagen sigut declarats com a tals per a la ciutat de Castelló durant la vigència d'esta orde.  
Entre les 22 i les 6 hores del matí de l'endemà de la setmana de les festes de la Magdalena, i els dies 24 i 31 de desembre i 5 de gener s'aplicarà el mínim de percepció especial.  
Article 3  
Els conductors dels vehicles facilitaran als clients canvi de fins a 20 euros.  
Si el canvi que s'ha de tornar fora superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
Article 4  
Tots els vehicles de l'Àrea de Prestació Conjunta de Castelló mostraran, de forma visible per a l'usuari, les tarifes en vigor i les seues condicions d'aplicació.  
Article 5  
Les tarifes assenyalades en la present orde s'aplicaran segons les condicions establides en l'Orde de 21 de juliol de 1994, de la conselleria d'Obres Públiques, Urbanisme i Transports, llevat que hagen sigut modificades per normativa posterior i del relatiu a l'estructura tarifària determinada per l'Orde de 23 d'octubre de 2000.  
Article 6  
Les presents tarifes únicament podran percebre's si han sigut prèviament programades en el taxímetre, i no es podrà cobrar en cap cas cap complement addicional a l'import que marque el taxímetre, excepte, si és el cas, la quantia establida com a mínim de percepció.  
Article 7  
La quantitat establida com a mínim de percepció es podrà cobrar quan, una vegada acabat el servici, el dit mínim resulte superior a la quantia determinada pel taxímetre, en substitució d'esta última, i mai de forma addicional.  
Article 8  
El valor monetari de cada salt del taxímetre serà de cinc cèntims d'euro (0,05 euros).  
Article 9  
Quan un servici se sol·licite via telefònica a qualsevol de les associacions que dispose d'emissora, el taxista que preste el servici haurà d'arribar al punt d'arreplegada del passatger sense que el taxímetre excedisca de la quantitat màxima de 4,55 euros.  
Disposicions finals  
Primera  
Es faculta la Direcció General de Transports i Logística per al desenvolupament, l'aplicació i la interpretació de la present orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
Disposició derogatòria  
Queda derogada l'Orde de 26 de desembre de 2006, de la conselleria d'Infraestructures i Transport, per la qual es modifiquen les tarifes dels servicis de transport públic de viatgers amb automòbils de turisme de l'Àrea de Prestació Conjunta de Castelló, així com totes les disposicions que del mateix rang o d'un rang inferior s'oposen al que disposa esta orde.  
València, 20 de desembre de 2007  
El conseller d'Infraestructues i Transport  
MARIO FLORES LANUZA


Còpia Permalink ELI